Club de Gimnasia y Esgrima La Plata
Club de Gimnasia y Esgrima La Plata (Latine: Societas Gymnastica et Gladiatoria Argyropolis), vel modo Gimnasia y Esgrima societas pediludii Argentina est Argyropoli sita. Gymnastica et Gladiatura 3 Iunii anni 1887 instituta est, sed tum praecipue societas athletica, gymnastica et gladiatoria erat. Nunc autem turma pedilusoria praeclarissima omnium exercitationum societatis est. Gymnastica et Gladiatura in stadio Ioannis Carmeli Zerillo (vulgo El Bosque noto, quod Hispanice 'Silva' sibi vult) urbis Argyropolis ludit et Prima Categoria Pedilusoria Argentina participat. Quoniam stadium turmae pedilusoriae in silva situm est, societas nomine 'Lupus' (Hispanice El Lobo) vulgo cognoscitur. Etiam nomine 'Triperos' (Latine fortasse 'interaneatores') lusores turmarum societatis cognoscuntur quia circum annos 1920 plurimi lusores turmae in frigidariis carnis quoque laborabant.